钦定古今图书集成/方舆汇编/职方典/第1380卷 > 琼州府祠庙考 府志
## 钦定古今图书集成/方舆汇编/职方典/第1380卷 > 琼州府祠庙考 府志

本府。〈琼山县附郭。〉

风云雷雨山川坛　：宋元在城东北，明洪武迁于南桥外东厢。

社稷坛　“宋、元建，在城西南。明洪武二年，知府宋希颜迁于城西北。正德六年，知府王子成、副使刘浩重修。”

城隍庙　“宋元在西关。明洪武二年，知府宋希颜建于府东南。成化间，知府蒋琪迁于府东。正德十四年，因罢真武庙，乃迁于城中。万历间，迁于今道治之东，以其旧庙为都御史海忠介特祠。” 崇祯十七年，仍迁于忠介祠，复其旧庙，而以道治东庙为“忠介祠” ，在府西南县治之东。郡厉坛　在城东北一里。明洪武三年，知府宋希颜创建。

旗纛庙　在卫治左，每岁霜降日卫官致祭。飓风祠　在东关外迎春馆后，府县官于端午日祭，行“通献礼。” 祠坛明万历四十五年重建。天

启七年崩坏，基址犹存，今未修复。

关王庙　元在海南卫右。明洪武以来累葺。弘治初，拓府治，卫僚迎祀关王，于江东祠专祀关王，其庙后祀观音。万历戊子创正厅，乙巳地震，复修。四十三年，谢继科建大门牌坊。至四十五年，增筑后基，建“圣母祠。” 今在府右琼台福地抱珥山。

皇清康熙十年六月内修。

天妃庙　在海口，元建。妃姓林，莆田人。都巡林愿六女，出处见《灵著录》。庙历明洪武间累葺。商人谭海清等建后寝三间，筑观音山及诸神像。今渡海来往者，官必告庙行礼，四民必祭卜方行。

灵山祠　在灵山。宋、元建。祀灵山、香山、琼崖、定边、通济、班师六神。明洪武三年，奏入祀典，旱祷辄应，始大其庙，有《记》。万历壬子重修，改向俯长江，建中亭。丁巳，郡守欧阳璨筑外垣墙，通判潘大熙拨入田米三石，推官傅作霖拨入田米四石。

九贤祠　在城东门内。明弘治初，守张英迁于兵备道右。

景贤祠　在北门外，旧建祀宋苏文忠公。因丘文庄少读书祠中，明正德十年，始奏请并祀。嘉靖三十二年重修。至万历年间，移建于旧基上街。今复迁建于社稷坛之东南隅。

海祠　在城中，原旧城隍庙，明万历年间建。梁祠　在西关外，祀梁思泰。

敬事堂　在下窑塔下，明万历年间建。

汉二伏波祠　在教场演武亭西。明万历四十五年创建，以祀路伏波、马伏波二将军。

皇清康熙，分巡道马逢皋复创建于郡治北关外。

宋二苏祠　在城外北隅金粟泉上。明万历四十五年创，以弟文定同祀，扁曰“高山仰止。” 文昌祠　有二，一在小西门，原系黎婺庙基，改建。明万历乙巳，地震倾圮。四十五年，乡官郑尚智、王一造，合众捐建，重修。中厅。一在西关内，今总府前之右。

“真武宫　” ：在城北楼上。原建庙于城中，今始移于北楼之上。

戴祠　在水会所，有《记》。今废。

蔡祠　在城北街，有记。今废。

李祠　在城中街，有记。今废。

黎母庙　在府城西，元建。旧传，雷摄一卵，在山中生一女。岁久，有交趾人过海采香，因与婚，子孙甚众，是为黎母，乃黎人之祖也。出《广舆记》。今废。

谢祠　在城北隅粟泉书院。明万历四十三年，太守谢继科建，扁曰“岭南瞻依。” 因谢卒于官，转为遗爱祠，有记。久废。

都督邓祠　在南门外街，有《记》。今废。

赵元帅庙　在小北门外，祀其神像。

东岳庙　在城外北隅。今基址犹存。

晏公庙　在小北门内。元封其神为“平浪侯。” 明洪武以来重葺，乡人至今祈祷。

五显庙　在锁𬬭门官市内，祀《五圣贤聪》、显明、《显正》《显真》《显德》、显神像。其封号自唐光启中始有。

皇清顺治间，千总宋德隆捐资暨众重建。

马王庙　：在郡治马鞍街。顺治九年，总兵高进库创建。

柔惠祠　在郡城大西门内，祀诚敬夫人洗氏。副使邝彦誉重修。

南宫庙　在南桥。前祀火雷圣母、泰华三夫人；后祀白衣大士。顺治年间，僧寂德募缘重建，勒石。并祀“太上感应” 诸圣位，暨里中名贤，吴坦斋、陈秀卿、唐必周、陈汝中四先生。

泰华庙　在县东十里兴义都陈村。元建，祀泰华仙妃。按妃姓陈，于元至正三年十月望日昇化。乡人灾旱、疫盗随祷即应。每岁六月十三日赛祷。知府张第扁曰“英灵显赫” ，并记。

小灵山庙　在县南七里大路傍。其庙石山磊落，榕树清阴，殊有幽致。士民祈嗣，应如影响。班帅庙　，在大英村。其神即灵山祠第六位也。仁孝祠　，在宜洲都。明洪武初，孝廉文以纯文秀协族建祠，因置义田六十馀丁，追祀，功德垂济乡族。嘉靖年间，副使史朝宜扁其祠曰“仁孝” ，有记。

孝义庙　在县东南顿林都博冲村。元建，祀孝子王绍南、教谕叶茂易今名。明永乐以来，府、卫继修。成化间，乡老黄福募绿建，有《碑记》。

东昌庙　在县东二里东昌都马坡村明初乡。

人建。祀黄、王二元帅，为本都境主。递年上元设醮。凡祈年祷雨、捍灾御患，屡验。

林庙　在西关外。元立。按神即本坊姓林者，为雷化，号雷庙。祈祷灾疫多应，故祀之。行人许子伟议毁后入梦。行人异之，赠扁“灵公。” 至今显应，祀为境主。

兴义庙　：在兴义权瓮坡。王夔辅等建。祀关王，以为会役劝输讲约之所。举人何日亨扁曰“兴义宫。”

大林关王庙　：在大林市；本都生员李捷芝合《图老》等修建，为劝输讲约之所。贡生李凌霁有记。

张庙　在郡治西南城外。

三仙庙　在城南郊二里。即山川木下神，祈祷应验。

澄迈县

风云雷雨山川坛　旧在城南一里，后迁东门外。

社稷坛　在城西一里

城隍庙　：在县治西。明末，寻圮。

皇清顺治十二年，知县王学典重修。

邑厉坛　在城北一里

伏波庙　在县东南二里。元建。明天顺间，副使邝彦誉重修，有记。万历四十年，知县曾拱璧迁于西门桥之南，寻圮。崇祯末黎乱，知县汪之光建于博见地。今已久圮。

关王庙　在通潮驿右。近坏，复修。

柔惠祠　在分司后

天妃庙　初在城西下寮地，明洪武丙寅建。天顺甲申迁通潮门。嘉靖间，县丞杨文卿捐俸置田。万历十年，知县俞效龙增拓庙制。四十年，知县曾拱璧重修。崇祯末圮。

皇清间重建。

真武庙　明万历三十七年，知县周士昌建。崇祯间，圮。

皇清间，复迁建于“天妃庙左。”

文昌祠　在儒学东。明成化辛卯，训导刘孟纯建。万历四十一年，知县曾拱璧重修。崇祯间，移于分司右。今圮。

雷庙　在县东五里。明正德六年建。嘉靖二年，提学道魏校以淫祠废之。

皇清间，复修、“增建。”

南辽伏波庙　在封平都石矍港，乡人建。明万历二十一年，兵巡提学道杜业自海安渡海，被风飘入本港登岸。捐金增拓庙制，有记。

三圣庙　在南楚都。元乡人吴善根立。施入田地一十二段，为香烛费。岁久田散，庙亦毁坏。明成化九年，善根六世孙清，修复旧规，仍施田若干亩，附祀其祖于庙。

灵山庙　在县东七里

土地庙　在县南六十里。

浮石庙　在县西北

定安县

“风云雷雨山川” 坛　在南郊。

社稷坛　在北郊

邑厉坛　在县北二里

城隍庙　在县东南

文昌县

风云雷雨山川坛　在县南一里。

社稷坛　在县北一里

邑厉坛　在县西北一里。

城隍庙　：在县西，后移县北。康熙四年，邑令邓生柏重修。

旗纛庙　在清澜所，今废。

七星岭坛　在县北五十里。明洪武三年，厘革淫祠，知县周观以神能御灾患，特请祀之。观音堂　在县南一里。

天妃庙　在便民桥南紫贝山。

柔惠祠　在新安桥右，明永乐间建。

清澜天妃庙　在城南门外。

万寿堂　在清澜所，城东一里。

真武庙　：在城北镇田山上。康熙二年，城守拓福禄与乡人李天宜迁建。

觉照堂　在县北一百四十里。宋建，明修。世为南溪韩氏香火。今废。

文昌阁　在儒学戟门内。

邓尹庙　在县北三里

周祠　祀周廷凤，催科、抚字俱善。旧祀县治之右，今废。

关王庙　与天妃庙接。明万历戊申，知县冯一凤建。

会同县

风云雷雨山川坛　在县南一里。

社稷坛　在县北一里

城隍庙　：在县西。康熙十一年，知县曹之秀倡集士民重建。

邑厉坛　在县东一里

天妃庙　：在东门外。康熙十年，知县曹之秀同训导梁《英裘》并绅衿捐创。

乐会县

风云雷雨山川坛　在县南半里。

社稷坛　在县北二里

城隍庙　在分司东。明季颓坏。

皇清顺治十六年，知县潘汝奇重修，随坏。康熙五年

知县林子兰重修葺

邑厉坛　在县北

三山神坛　在县南

三江庙　在县东十五里博敖浦。宋天圣元年乡人建，祀三江晶信夫人。明洪武三年，取勘祀典神祗，知县王思恭以其能祛疫疠、兴云雨，请赐今封入祀典，岁以七月二日特牲祭。

迈州神坛　在迈州山下。

讨论神坛　在县东北十五里傅敖田埠中。故老相传，明正统间，常有鸡集食于田，远望见之，近忽失其所在。人以为耗神，为坛其上，岁旱常祈祷之。

观音庙　在县西南。明洪武间建，再改建北门壕侧。后建县之中街，榜曰“兴乐寺。”

真武庙　在县西，继移北门城楼后起中街兴乐寺观音殿前。其二像皆铜铸，古甚。元末时，有番船载至港口，即不能前。舟人以筮卜之，乃知神意欲留兹土。乡人遂舁至庙而祀之。明初，真武像偶为盗窃，至《下上》地方之界山，欲碎其像，槌其膝，其声震天，因怖而去。邑人闻之，取回斧，痕尚在。后其痕自满，竟无凹迹。奇哉！

天妃庙　：在县东门外。知县潘汝奇查故绝杨尔持田为庙田，康熙八年，因本户欠粮欲卖此田，署县事曹之秀同训导梁英裘用价赎还，给印约付庙祝收，永存香火。

关王庙　在朝阳市东，有庙田。

临高县

“风云雷雨山川坛　” ：在城北郊。

社稷坛　：在城西北郊。

城隍庙　在县治东

邑厉坛　在城北郊

关王庙　旧名“武安庙” ，在县西，元乡人建。明永乐间，县丞张文忠重修。隆庆间，典史林荣迁东城外，即今址。

皇清康熙十年，知县陈垂重修。十一年，飓风撼伤，复

行修葺

天妃庙　在东郊外

龙潭庙　在县西三十里。宋范椁有记。

表功祠　：典史林邦达有功保障，建祠以祀之。高山昆耶神坛　在昆耶山，今圮。

湛祠　在城东

儋州

风云雷雨山川坛　在城东“朝天宫” 旧地。社稷坛　在《城外西门隅》。

城隍庙　在州治右

州厉坛　在州外西北隅。

旗纛庙　在本州千户所。

宁济庙　在州治南，祀谯国夫人。

五显庙　在州治南

关王庙　在所前。明弘治间，指挥周远创建。忠显庙　在城西。

广利侯庙　久废

贞利侯庙　在州西神尖山上。

神桶庙　在州西零春都。

将军庙　在城东北六十里官道傍。俗传，元末，乡老苻元德辈自州城夜归，见一人戎服执戈，坐榕树下曰：“我劳珦将军也，同奥里天祥平黎死，当庙食此地。” 言讫不见。乡人像祀之，祈祷有应。

东坡祠　初在城南东坡桄榔庵，元延祐廉访佥事大都军建。后祠圮，移于城东二里，祀于“载酒堂。”

皇清康熙九年，知州滕元鼎、游击张星耀、教官崔廷。

芳，举人曾开等，协捐重修建。

周庙　在所前。明弘治间，苻南蛇乱，本卫指挥周远有破贼功，州人立祠祀之。久废。

董祠　在城北门内

蔡祠　在城南门内。明崇祯元年，庠生蔡招、蔡

廷桢等建祠以祀教谕蔡克刚、训导蔡克敬、同知蔡克恭，并祀《合族宗祠》。

三贤祠　：在城东门内。州民立祠，以祀贤牧陈荣选、潘楠、徐时用，名曰“三贤祠。”

白衣祠　在松林岭上，以祀宋僧和靖，给事许子伟重建。

凌霄庵　在州西北五十里，乃宋僧和靖寂化之处。乡人陈道源建庵祀之。

曾祠　在水井村，举人曾开建。

马王庙　：在城南门内。顺治间，游击徐登云暨众捐创建。

昌化县

风云雷雨山川坛　在县西南。

社稷坛　在县西北

城隍庙　在县北

邑厉坛　在县北一里

旗纛庙　在千户所后

关王庙　在千户所右

神山峻灵王庙　三：一在县北，一在乌泥港口，一在千户所南，神甚灵应。东坡有诗。

天妃宫　在县西小岭上。

文昌祠　在儒学东

真武宫　，在城北楼上。

五岭庙　在县西

东岳庙　在县西

万州

“风云雷雨山川坛　” 在城南。

社稷坛　在城西北

城隍庙　旧在城东，明成化八年迁于州学址。州厉坛　在城北。

旗纛庙　在所后

真武庙　在州城拱北楼上。

昭应庙　在州东北三十五里莲塘港门。其神名曰“舶主。” 明洪武三年，同知乌肃以能御灾捍患，请敕封为“新泽海港之神。” 祀忌豚肉，往来船只必祀之，名曰“番神庙。”

关王庙　在州西

江东庙　在城东一里

天妃庙　在城东

东岳庙　在城东郊

《维石堂　》在东山岭。

海云庵　在城北一里

陵水县

风云雷雨山川坛　旧在教场。明嘉靖四十四年，知县潘槐移于马鞍山。

社稷坛　原在旧学西。明万历十年，知县周文仲移建于旧学址。

邑厉坛　旧在教场左，因河崩蚀，移于旧社稷坛。

城隍庙　在城内。明万历十年，知县周文仲建。旗纛庙　在所治仪门内东，久废。

关王庙　在所治左，南向。

天妃宫　在南城外

火雷祠　在城西

刘祠　在南楼上。祀本所正千户刘宽。威灵显应，邑人多皈依之。

南朝祠　在县城外东一里。

崖州

风云雷雨山川坛　在城东南一里。

社稷坛　在城西北半里。

城隍庙　在州治前

州厉坛　在城北一里

旗纛庙　附所

土地祠　在州大门之右。

郡主夫人庙　在州治右，废。

毛知军祠　在南山铺前山中，祀宋毛奎。林丛暗，俗号“暗山庙。” 明永乐间，知州姚瑾砌台。正德庚午，知州何冈建亭于上。

王悼祠　在州治西。明正德乙卯，知州陈尧恩以副使昆山王悼有平黎功，建祠祀之。黄芳《记》。万历壬辰，知州郑瑞星重建。

关王庙　：在州治右。游击张德远重建，知州张擢士协修。

晏公庙　在城西

赵元帅庙　在城内西街。

文昌祠　在儒学

东岳庙　在城东门外

五显庙　在城南

西山庙　在西郊

石三娘庙　在州西南海边。

伏波祠　在城西，明万历甲寅，副使姚履素建。

天妃庙　在州治南海边。

真武庙　即城北楼址，今重修。

五贤祠　在城西门外。祀唐李德裕，宋赵鼎、胡铨，元王士熙，明王悼。

皇清康熙十一年，知州张擢士重修。

玉皇庙　在城南，隔河一里。明万历七年，知州张永昌重建。

南极庙　旧在南城上。明万历庚寅，参将邵曾和命千户胡继建。万历癸丑，因迁学有妨，改建于此。

观音庙　：在城西门外。

感恩县

风云雷雨山川坛　在县南。

社稷坛　在县南

城隍庙　在县北。明万历二十七年，知县朱景和建。

关王庙　在县南

文昌祠　在儒学东

元坛庙　在县北